open-index/open-wikipedia-markdown huggingface dataset:
சுஷ்மா சேத்

**சுஷ்மா சேத்** (Sushma Seth) 1936 ஜூன் 20 அன்று பிறந்துள்ள ஒரு இந்திய நாடகம், திரைப்படம் மற்றும் தொலைக்காட்சி நடிகை ஆவார். 1950 களில் அவர் தனது வாழ்க்கையைத் தொடங்கினார், மற்றும் தில்லி சார்ந்த நாடக குழு "யாத்ரிக்" என்ற நிறுவனத்தின் நிறுவனர் உறுப்பினராக இருந்தார். 1978 ஆம் ஆண்டில் அவரது "ஜூனூன்" திரைப்படத்தில் முதன் முதலாக நடித்தார். திரைப்படம் மற்றும் தொலைக்காட்சியில் ஒரு தாய் மற்றும் பாட்டி பாத்திரத்தில் நடிப்பதற்கு அறியப்பட்டவர், முன்னோடி தொலைக்காட்சித் தொடரான "ஹம் லோக்" என்ற தொடர் மிகவும் புகழ் பெற்ற ஒரு தொடராகும். ராவ் கோபால் பஜாஜ், மனிஷ் ஜோஷி பிஸ்மில் மற்றும் சந்தர் சேகர் ஷர்மா போன்ற பிரபல இயக்குநர்களுடன் பணிபுரிந்தார்.

## ஆரம்ப மற்றும் தனிப்பட்ட வாழ்க்கை
தில்லியில் வளர்ந்த இவர்,  பத்மஸ்ரீ விருது பெற்ற ராஜ்குமார் சிங்கஜித் சிங் என்பவரின் மனைவியும் மணிபுரி நடன கலைஞருமான சாரு சிஜா மாத்துரின் மூத்த சகோதரி ஆவார். இவர் தனது பள்ளிப்படிப்பை திலியில் உள்ளா "கான்வென்ட் ஆப் ஜீசஸ் அன்ட் மேரி" என்ற கள்ளியில் முடித்தார், அட்ன பிறகு, மனையியலில் ஆசிரியர் பட்டயச் சான்றினை தில்லி லேடி இர்வின் கல்லூரியில் முடித்தார். அமெரிக்காவின் பிட்ஸ்பக்கிலுள்ளா கார்னியேஜ் மெலானில் நுண்கலையில் இளங்கலை பட்டம் பெற்றுள்ளார். மேலும் நியூ யார்க்கில் பைரகிராப்ட்ஸ் கல்லூரியில் அறிவியலில் பட்டயச் சான்றும் பெற்றுள்ளார்.

சுஷ்மா சேத் மற்றும் அவரது கணவர், தொழிலதிபர் துருவ் சேத் ஆகியோருக்கு மூன்று குழந்தைகள் உள்ளனர்.  நடிகை திவ்யா சேத், அவரது தாயுடன் "ஹம் லோக்" மற்றும் "தேக் பாய் தேக்" போன்ற படங்களில் நடித்தார்

## தொழில்
1950 களில் நாடக அரங்கங்களில் சேத் தனது தொழிலை தொடங்கினார். ஜாய் மைக்கேல், ரதி பார்த்தலோமிவ், ரோஷன் சேத் மற்றும் பலருடன் இணைந்து நடித்துள்ளார், 1964 ஆம் ஆண்டில் தில்லியைச் சார்ந்த நாடக குழு "யாத்திரி"யின் நிறுவனர்களில் ஒருவராக இருந்தார். நடிப்புடன் கூடுதலாக, அவர் பல நாடகங்களை இயக்கியுள்ளார். 1970 களில், குழந்தைகளுக்கான "கிரியேட்டிவ் தியேட்டர்" என்பதை நிறுவி, இயங்கினார்.

## குறிப்புகள்

## வெளி இணைப்புகள்
* 
* Official website

பகுப்பு:வாழும் மக்கள்
பகுப்பு:இந்தியத் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:1936 பிறப்புகள்
உறுமீன்

**உறுமீன்** (*Urumeen*) அறிமுக இயக்குநர் சக்திவேல் பெருமாள்சாமி இயக்கத்தில், 2015 ஆம் ஆண்டு வெளிவந்த இந்தியத் தமிழ் அதிரடித் திரைப்படமாகும். பாபி சிம்ஹா, கலையரசன், ரேஷ்மி மேனன் மற்றும் பலர் நடித்துள்ளனர். ஜி. டில்லிபாபு தயாரிப்பில், அச்சு ராஜாமணி இசை அமைப்பில், 142 நிமிட நீளத்தை கொண்ட இப்படம், 4 டிசம்பர் 2015 ஆம் தேதி வெளியானது. Upon its release, the film received mixed-to-positive reviews from audiences.

## நடிகர்கள்
பாபி சிம்ஹா, கலையரசன், ரேஷ்மி மேனன், சார்லி, மனோபாலா, அப்புக்குட்டி, காளி வெங்கட், ஆர். எஸ். சிவாஜி, சாண்ட்ரா ஏமி, அந்தோணி தாசன், குரு, கஜராஜ், வீர சந்தானம், தருண் குமார்.

## கதைச்சுருக்கம்
ராஜ சிம்ஹா, பிரிட்டிஷ்காரர்களை எதிர்த்து இந்தியாவின் விடுதலைக்காக போராடும் வீரரின் அறிமுகத்துடன் படம் துவங்குகிறது. ராஜ சிம்ஹா, தன் தோழன் கருணாவால் (கலையரசன்) துரோகம் செய்யப்பட்டு, பிரிட்டிஷ்காரர்களிடம் அகப்படும் சூழல் ஏற்படுகிறது. பின்னர், அவர் இறக்க, அவரது கடைசி ஆசைப்படி ஒரு புத்தகத்துடன் புதைக்கப்படுகிறார்.

1939-யில் செழியனாக மறுபிறவி எடுக்கும் ராஜ சிம்ஹா, கிருஷ்ணா எனும் தன் நண்பனால் துரோகம் செய்யப்படுகிறான். கிருஷ்ணா, கருணாவின் மறுபிறவி. துரோகத்தின் முடிவாக, செழியன் கொல்லப்படுகிறான்.

நிகழ் காலத்தில், செல்வாவாக மறுபிறவி எடுக்கும் ராஜ சிம்ஹா, ஜான் என்ற நபருடன் மோத நேரிடுகிறது. தன் முந்தைய பிறவிகளில் தன்னிடம் துரோகம் செய்தது ஜான் தான் என்று ஒரு புத்தகம் வாயிலாக செல்வாவிற்கு தெரிய வருகிறது. இறுதியில், செல்வாவின் பழி வாங்கும் எண்ணம் நிறைவேறியதா என்பதே மீதிக் கதையாகும்.

## ஒலிப்பதிவு
இந்தப் படத்தின் பின்னணி மற்றும் பாடல்களின் இசையை அமைத்தவர் அச்சு ராஜாமணி ஆவார். மணி அமுதவாணன், கவின், கணியன் பூங்குன்றனார் ஆகியோர் பாடலாசிரியர்கள் ஆவர். ஆறு பாடல்களை கொண்ட ஒலித்தொகுப்பு 2015 ஆண்டு சோனி மியூசிக் நிறுவனத்தால் வெளியிடப்பட்டது. அச்சு ராஜாமணியின் இசை நல்ல விமர்சனங்களை பெற்றது.

## வெளியீடு
4 டிசம்பர் 2015 வெளியான இப்படத்திற்கு இந்திய தணிக்கை குழு "யு/ஏ" சான்றிதழ் வழங்கியது. சிங்கப்பூர் தணிக்கை குழு "பிஜி13" சான்றிதழ் வழங்கியது. கலைஞர் தொலைக்காட்சி இப்படத்தின் செயற்கைக்கோள் உரிமத்தை வாங்கியது.

## திரியரங்க வசூல்
சென்னையில் முதல் இரண்டாம் வார இறுதியில், இப்படம் ரூ. 39,01,707 ரூபாயை வசூல் செய்தது. மூன்றாவது வாரம், சென்னையில் வசூல் குறைந்திருந்தாலும், மொத்தமாக ரூ.47,42,843 ரூபாயை இப்படம் வசூல் செய்தது.

## மேற்கோள்கள்


## வெளி-இணைப்புகள்
* 

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:சார்லி நடித்த திரைப்படங்கள்
சுந்தர பாண்டியன் (1998 திரைப்படம்)

: 2012 ஆம் ஆண்டு எம். சசிகுமார்மற்றும் லட்சுமி மேனன் நடிப்பில் வெளியான தமிழ் திரைப்படத்தின் பெயரும் சுந்தர பாண்டியன் ( திரைப்படம்).

**சுந்தர பாண்டியன்** (*Sundara Pandian*) 1998 ஆம் ஆண்டு கார்த்திக், சுவாதி மற்றும் ஹீரா ராஜகோபால் நடிப்பில், ஆர். ரகு இயக்கத்தில், தேவா இசையமைப்பில் வெளியான தமிழ் திரைப்படம்.

## கதைச்சுருக்கம்

கிராமத்தில் வாழும் பாண்டி (கார்த்திக்) படிக்காதவன். அவனது முறைப்பெண்ணான கார்த்திகாவைக் (சுவாதி) காதலிக்கிறான். ஆனால் கார்த்திகா அவனைக் காதலிக்கவில்லை. நகரத்தில் வாழ்ந்துவரும் சுந்தர் (கார்த்திக் 2) பணக்கார தொழிலதிபர் அசோக்ராஜின் மகன். தாயில்லாத அவனுக்கு தந்தையின் அன்பும் கிடைக்காமல் வளர்கிறான்.

ஒரு நாள் அதிக பணம் சம்பாதித்து பணக்காரனாகி திருமணம் செய்துகொண்டு வாழவேண்டும் என்று முடிவுசெய்யும் பாண்டி தன் கிராமத்தை விட்டு வெளியேறுகிறான். அதே சமயம் பாண்டியின் கிராமத்திற்கு எதிர்பாராமல் வரும் சுந்தரைப் பாண்டி என்று நினைக்கும் ஊர் மக்கள் அவனைப் பிடித்துச்சென்று பாண்டியின் தாயிடம் ஒப்படைக்கின்றனர். தாயின் அன்புக்கு ஏங்கும் சுந்தர் அங்கேயே பாண்டி என்ற பெயருடன் தங்குகிறான்.

பாண்டி நகரத்தில் வேலை தேடிக் கொண்டிருக்கிறான். அவனை சாலையில் காணும் சுந்தரின் தந்தை அசோக்ராஜ் தன் மகனுக்கு மனநிலை பாதிக்கப்பட்டுள்ளதாக எண்ணி வீட்டுக்கு அழைத்துச்செல்கிறார். பாண்டியின் மீது காதல் கொள்கிறாள் காவல்துறை அதிகாரி ரம்யா (ஹீரா ராஜகோபால்). அசோக்ராஜால் பாதிக்கப்பட்டு மனநல மருத்துவமனையில் சிகிச்சை பெற்றுவரும் கொத்தவால் (மணிவண்ணன்) அசோக்ராஜ் மற்றும் அவனது மகன் சுந்தரைக் கொள்ளும் நோக்கத்துடன் அங்கிருந்து தப்பிக்கிறான்.

கார்த்திகா கிராமத்தில் இருக்கும் சுந்தரைக் காதலிக்கிறாள். கார்த்திகாவின் தந்தை (அலெக்ஸ்) அவர்கள் காதலை ஏற்க மறுக்கிறார். கார்த்திகாவின் தந்தையைக் கொல்லவருபவர்களிடமிருந்து அவரைக் காப்பாற்றுகிறான் சுந்தர். அதனால் மனம்மாறும் கார்த்திகாவின் தந்தை சுந்தரை மருமகனாக ஏற்கிறார். திருமணத்திற்கு முன்  கார்த்திகாவிடம் தான் யார் என்ற உண்மையை சொல்கிறான் சுந்தர்.

பாண்டியைத் தேடிக் கண்டுபிடிக்கும் பொறுப்பை ஏற்று கிராமத்தைவிட்டு வெளியேறும் சுந்தர் நகரத்திற்கு வருகிறான். கொத்தவால், அசோக்ராஜ் மற்றும் பாண்டியைக் கடத்துகிறான். சுந்தர் அவர்களைக் காப்பாற்றி கொத்தவாலை சிறைக்கு அனுப்புகிறான்.

## நடிகர்கள்

* கார்த்திக் - சுந்தர் / பாண்டி 
* சுவாதி - கார்த்திகா 
* ஹீரா ராஜகோபால் - ரம்யா 
* வடிவேலு - பாவாடை 
* மணிவண்ணன் - கொத்தவால் 
* அலெக்ஸ் - கார்த்திகாவின் தந்தை 
* வாசு விக்ரம் - வாசு

## இசை

படத்தின் இசையமைப்பாளர் தேவா. பாடலாசிரியர்கள் காளிதாசன், பொன்னியின் செல்வன் மற்றும் வாசன்.

## மேற்கோள்கள்


பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:1998 தமிழ்த் திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
2-குளோரோ-1,1,1-டிரைபுளோரோயீத்தேன்

**2-குளோரோ-1,1,1-டிரைபுளோரோயீத்தேன்** (*2-Chloro-1,1,1-trifluoroethane*, அல்லது **1,1,1-டிரைபுளோ-2-குளோரோரோயீத்தேன்** (*1,1,1-trifluoro-2-chloroethane*) அல்லது **பிரியான் 133ஏ** (*Freon 133a*) என்னும் ஆல்கைடு ஆலைடு சேர்மம் குளோரோபுளோரோகார்பன் என்ற பிரிவில் வகைப்படுத்தப்படுகிறது. இதன் மூலக்கூற்று வாய்ப்பாடு F3C-CH2-Cl ஆகும். சாதாரண திட்ட நிபந்தனைகளில் இச்சேர்மம் நிறமற்ற வாயுவாகவும், நீரில் சிறிதளவு கரையக்கூடியதாகவும் உள்ளது. இது குளிர் பதனூட்டியாகவும், கரைப்பானாகவும், கரிமத் தொகுப்பு வினைகளில் வினைப்பொருளாகவும் பயன்படுத்தப்படுகிறது.

## மேற்கோள்கள்

பகுப்பு:கரிம ஆலைடுகள்
பகுப்பு:ஆலசனேற்ற கரைப்பான்கள்
பகுப்பு:ஐதரோகுளோரோபுளோரோகார்பன்கள்
பகுப்பு:குளிர்பதனூட்டிகள்
பகுப்பு:டிரைபுளோரோமெத்தில் சேர்மங்கள்
பகுப்பு:குளோரோபுளோரோ ஆல்க்கேன்கள்
திரு ரங்கா

**திரு ரங்கா** 2007 ஆம் ஆண்டு ரவி பார்கவன் இயக்கத்தில், சந்தோஷ் மற்றும் அங்கிதா நடிப்பில், சிறீகாந்த் தேவா இசையில், ஏ. செல்வி மற்றும் சத்யநாராயணா தயாரிப்பில் வெளியான தமிழ் திரைப்படம். இப்படம் தமிழில் 2007 மே 11 அன்றும், தெலுங்கு மொழியில் *ஜூலாயி*  என்ற பெயரில் 2007 ஆகஸ்ட் 31 அன்றும் வெளியானது.

## கதைச்சுருக்கம்

ரங்கா (சந்தோஷ்), பீடா (ரமேஷ் கண்ணா), சுனில் (சுனில் ) மற்றும் சுந்தரம் (சுந்தர்) ஆகியோர் ஒன்றாக வசிக்கின்றனர். ரங்கா கணினி மென்பொருள் பொறியாளராக பணியாற்றுவதாக அவனது நண்பர்கள் நினைக்கின்றனர். ஆனால் ரங்கா, ராயப்பன் (நாசர்) என்பவனிடம் அடியாளாக இருக்கிறான். மங்கா (தேஜாஸ்ரீ) சந்தோஷை விரும்புகிறாள். ஒருநாள் ரங்காவின் பணி பற்றி அவனது நண்பர்களுக்குத் தெரியவர தன் கடந்தகாலத்தை சொல்கிறான்.

பட்டதாரியான ரங்கா வேலை தேடிக் கொண்டிருக்கிறான். அவனது பெற்றோர்கள் (நிழல்கள் ரவி மற்றும் குயிலி) மற்றும் இரண்டு சகோதரிகள்  தீபா (நந்திதா ஜெனிபர்) மற்றும் லட்சுமி (சீமா) ஆகியோருடன் மகிழ்ச்சியாக வசிக்கிறான். வரதட்சணை காரணமாக லட்சுமியின் திருமணம் தடைபடுகிறது. இதனால் ரங்காவைத் தவிர அனைவரும் தற்கொலை செய்துகொள்கின்றனர். தன் குடும்பத்தைப் போல் வேறு எந்த குடும்பமும் பாதிக்கப்படக்கூடாது என்று முடிவு செய்யும் ரங்கா தன் படிபேக்கேற்ற வேலை கிடைக்காததால் ரவுடியாக மாறுகிறான்.

ராயப்பன் மற்றும் அரசியல்வாதியான ரெட்டி (ஜெய பிரகாஷ் ரெட்டி) இருவரும் நடிகை ஸ்ரீயை (அங்கிதா) அடைய விரும்புகின்றனர். அதற்கு இணங்க மறுக்கும் ஸ்ரீ அவர்களை அவமானப்படுத்துகிறாள். எனவே அவளைக் கடத்த முடிவுசெய்து அந்த வேலையை ரங்காவிடம் ஒப்படைக்கின்றனர். அவர்களிடமிருந்து ஸ்ரீயைக் காப்பாற்ற முடிவு செய்கிறான் ரங்கா. அவர்களிடமிருந்து தன்னைக் காப்பாற்றும் ரங்காவைக் காதலித்துத் திருமணம் செய்கிறாள் ஸ்ரீ. இருவரும் திரைப்படக் கதாநாயகனாக மாறும் ரங்கா தன் மனைவி ஸ்ரீயுடன் திரைப்படத்தில் நடிக்கிறான்.

## நடிகர்கள்

* சந்தோஷ் - ரங்கா 
* அங்கிதா - ஸ்ரீ 
* தேஜாஸ்ரீ - மங்கா 
* நாசர் - ராயப்பன் 
* ஜெய பிரகாஷ் ரெட்டி - ரெட்டி 
* கொச்சி ஹனீபா - கோபாலகிருஷ்ணன் 
* மணிவண்ணன்
* நந்திதா ஜெனிபர் - தீபா 
* சீமா - லட்சுமி 
* ரமேஷ் கண்ணா - பீடா 
* சுமன் செட்டி - முனி 
* சுனில் - சுனில் 
* நிழல்கள் ரவி - ரங்காவின் தந்தை 
* பொன்னம்பலம்
* மகாநதி சங்கர் 
* பெசன்ட் ரவி 
* குயிலி - ரங்காவின் தாய் 
* சபிதா ஆனந்த் - மருத்துவர் 
* தெலுங்கானா சகுந்தலா 
* ஜீவா 
* உஷா எலிசபெத் 
* சிசர் மனோகர் 
* பயில்வான் ரங்கநாதன் 
* இந்தியன் பாஸ்கர் 
* சுந்தர் - சுந்தரம் 
* கோட்டை பெருமாள்
* தேனி முருகன்

## இசை

படத்தின் இசையமைப்பாளர் ஸ்ரீகாந்த் தேவா. பாடலாசிரியர்கள் பா. விஜய் மற்றும் நா. முத்துக்குமார். இப்படத்தின் தெலுங்குப் பதிப்பான *ஜூலாயி* படத்தின் பாடல்கள் 2007 ஏப்ரல் 1 அன்று ஹைதராபாத்தில் உள்ள பிரசாத் ரெக்கார்ட் தியேட்டரில் வெளியானது.

## மேற்கோள்கள்


பகுப்பு:இந்தியத் தமிழ்த் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:பன்மொழித் திரைப்படங்கள்
பகுப்பு:2007 தெலுங்குத் திரைப்படங்கள்
பகுப்பு:2007 தமிழ்த் திரைப்படங்கள்
பகுப்பு:இந்தியத் தெலுங்குத் திரைப்படங்கள்
1-குளோரோ-1,2,2,2-டெட்ராபுளோரோயீத்தேன்

**1-குளோரோ-1,2,2,2-டெட்ராபுளோரோயீத்தேன்** (*1-Chloro-1,2,2,2-tetrafluoroethane*) என்பது C2HClF4  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும்.2-குளோரோ-1,1,1,2-டெட்ராபுளோரோயீத்தேன் என்ற பெயராலும் இச்சேர்மம் அழைக்கப்படுகிறது. கரிம  ஆலைடாகக் கருதப்படும் இச்சேர்மம் ஐதரோகுளோரோபுளோரோகார்பன் வகை சேர்மம் என்ற பிரிவாக வகைப்படுத்தப்படுகிறது. குளிர்பதனூட்டிகளில் பகுதிப் பொருளாகவும் குளோரோபுளோரோகார்பன்களுக்கு ஒரு மாற்றாகவும் இது பயன்படுகிறது. புரோமோகுளோரோகார்பன்களுக்கு மாற்றாக வாயுநிலை தீயடக்கியாக இச்சேர்மம் பயன்படுகிறது. 
 
## மேற்கோள்கள்

பகுப்பு:குளிர்பதனூட்டிகள்
பகுப்பு:ஐதரோகுளோரோபுளோரோகார்பன்கள்
பகுப்பு:கரிம ஆலைடுகள்
பகுப்பு:குளோரோபுளோரோ ஆல்க்கேன்கள்
அர்ச்சனா ஐ. ஏ. எஸ்.

**அர்ச்சனா ஐ.ஏ. எஸ்.** 1991 ஆம் ஆண்டு சித்தாரா மற்றும் சரத்குமார் நடிப்பில், ஏ. ஜெகந்நாதன் இயக்கத்தில், எஸ். ஏ. ராஜ்குமார் இசையில் வெளியான தமிழ் திரைப்படம்.

## கதைச்சுருக்கம்

அர்ச்சனாவின் (சித்தாரா) தந்தை இறந்துவிட்டதால் தாய் பவானி (ஸ்ரீவித்யா) அவளை வளர்க்கும் பொறுப்பை ஏற்றுக்கொண்டு, அர்ச்சனாவை இந்திய ஆட்சிப் பணித்தேர்வில் வெற்றி பெறச் செய்வதைக் குறிக்கோளாகக் கொண்டு இயங்குகிறாள். தன் தாய் படும் சிரமத்தை உணர்ந்து அக்கறையோடு படிக்கும் அர்ச்சனா கல்லூரியில் புத்திசாலி மாணவியாகத் திகழ்கிறாள். பல பரிசுகளைப் பெறுகிறாள். தன்னுடன் படிக்கும் அனாதையான குமார் (சிவா) மற்றும் மாலா (யாமினி) ஆகியோரோடு நட்புடன் பழகுகிறாள். மாலா கல்லூரிப் பேராசிரியர் சந்தோஷ் குமாரின் (சரத்குமார்) தங்கை. ஒருநாள் சந்தோஷ்குமாரின் கண்ணெதிரே மாலாவைக் கொல்கிறான் தினேஷ் (தளபதி தினேஷ்). அங்குவரும் காவலர்கள் தினேஷையும் அப்பாவியான சந்தோஷ்குமாரையும் கைது செய்கிறார்கள். தன் தந்தையின் செல்வாக்கைப் பயன்படுத்தி சிறையிலிருந்து வெளியேறி தண்டனையிலிருந்து தப்புகிறான் தினேஷ்.

அர்ச்சனா இந்திய ஆட்சிப் பணித்தேர்வில் தேர்ச்சி பெற்று மாவட்ட ஆட்சியராகிறாள். சிவா காவல் துறையில் பணியேற்கிறான். தான் விரும்பியபடி தன் மகளை மாவட்ட ஆட்சியராக பணியேற்க வைத்த பவானி அதற்கான காரணத்தைக் கூறுகிறாள். பவானியைக் காதலிப்பது போல் நடித்து ஏமாற்றும் ஆனந்தமூர்த்தி தன்னால் கர்ப்பமான பவானியை கருக்கலைப்பு செய்யக் கட்டாயப்படுத்துகிறான். அவனிடமிருந்து தப்பிக்கும் பவானி அர்ச்சனாவைப் பெற்றெடுத்து வளர்க்கிறாள். அர்ச்சனாவின் தந்தை இறந்துவிட்டதாக பொய்ச்சொல்லி வளர்க்கிறாள். இதைக் கேட்டதும் அர்ச்சனா தன் தாயை ஏமாற்றி தற்போது அமைச்சராக இருக்கும் ஆனந்தமூர்த்தியை தண்டிக்க முடிவுசெய்கிறாள். அதன்பின் நடப்பது மீதிக்கதை.

## நடிகர்கள்

* சித்தாரா - அர்ச்சனா ஐ. ஏ. எஸ். 
* சரத்குமார் - சந்தோஷ்குமார் 
* சிவா - குமார் 
* ஜனகராஜ் - பெருமாள்சாமி 
* விஜயகுமார்- ஆனந்தமூர்த்தி 
* ஸ்ரீவித்யா - பவானி 
* தளபதி தினேஷ் - தளபதி 
* செந்தில்
* டெல்லி கணேஷ் - தினேஷின் தந்தை 
* குமரிமுத்து
* ஒரு விரல் கிருஷ்ணா ராவ் 
* ஸ்ரீ லட்சுமி - லட்சுமி 
* யாமினி - மாலா 
* எம். ஆர். கிருஷ்ணமூர்த்தி - கல்லூரி முதல்வர் 
* என்னத்த கண்ணையா 
* தேனி குஞ்சரம்மாள் 
* டைப்பிஸ்ட் கோபு 
* குண்டு கல்யாணம் 
* திடீர் கண்ணையா

## இசை

படத்தின் இசையமைப்பாளர் எஸ். ஏ. ராஜ்குமார். பாடலாசிரியர்கள் வாலி, முத்துலிங்கம், நா. காமராசன் மற்றும் எஸ். ஏ. ராஜ்குமார்.

## மேற்கோள்கள்

பகுப்பு:பெண்ணியத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:1991 தமிழ்த் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
மலைக்கா அரோரா

**மலைக்கா அரோரா** (Malaika Arora)  ஒரு இந்திய நடிகை, நடனமாடுபவர்,விளம்பர நடிகை மற்றும் தொலைக்காட்சி நிகழ்ச்சியாளர் ஆவார். "சைய்யா சைய்யி" (1998), "குர் நாலோ இஸ்க் மித்தா" (1998), மாகி வே" (2002), "கல் தமால்" (2005) மற்றும் "முன்னி பத்னாம் ஹூ" (2010) போன்ற பல படங்களில் இவரது நடனத்திற்காக மிகவும் புகழ் பெற்றது. மேலும் தனது முன்னால் கணவர் அர்பாஸ் கானுடன் இணைந்து பல படங்களைத் தயாரித்துள்ளார். அவர்களது நிறுவனம் "அர்பாஸ் கான் புரொடக்சன்ஸ்",  "டபாங்க்" (2010) மற்றும் "டபாங் 2" (2012) போன்ற திரைப்படங்களை வெளியிட்டது.

## ஆரம்ப வாழ்க்கை மற்றும் பின்னணி
மலைக்கா அரோரா என்பது சுவாகிலி மொழியில் அழைக்கப்படும் ஒரு பெயராகும் ,"மலைக்கா" என்பது "தேவதை" எனப் பொருள்படும். மகாராட்டிர மாநிலம் தானேவில் பிறந்துள்ளார்.  அவளுடைய பெற்றோர் இவருக்கு 11 வயதாக இருந்தபோது விவாகரத்து செய்தனர். எனவே அவரது தாய் மற்றும் சகோதரி அமிர்தாவுடன் செம்பூர் சென்றார். இவரது தாய் ஜாய்ஸ் பாலிகார்ப் ஒரு மலையாளக் கத்தோலிக்க மதத்தைச் சார்ந்தவர், இவரின் தந்தை அனில் அரோரா பஞ்சாபி, இவர் இந்திய  எல்லையில் உள்ள ஃபாஸில்கா, மெர்ச்சன்ட் கடற்படையில் பணியாற்றியவர்.

இவர் தனது உயர் நிலைப்பள்ளியை செம்பூரிலுள்ள சுவாமி விவேகனந்தா பள்ளியில் முடித்துள்ளார். இவரது அத்தை கிரேஸ் பாலிகிராப் அப்பள்ளியின் முதல்வராக இருந்தார்.  அவர் ஹோலி கிராஸ் உயர்நிலை பள்ளியின் முன்னாள் மாணவர் ஆவார், அங்கு அவர் ஒன்பதாவது வகுப்பு வரை படித்தார். சர்ச்கேட்டிலுள்ள ஜெய் ஹிந்த் கல்லூரியில் இருந்து கல்லூரிப் படிப்பைத் தொடர்ந்தார், ஆனால் தொழிலில் இருந்த ஈடுபாடு காரணமாக அதை முடிக்கவில்லை.

## தொழில்

எம்.டி.வி இந்தியா தனது செயற்பாடுகளை தொடங்கும்போது அதில் அரோரா ஊடக நபர்களில் (வீஜே) ஒருவராக தேர்ந்தெடுக்கப்பட்டார், "கிளப் எம்.டி.வி" என்ற நிகழ்ச்சியில் அவர் ஒரு பேட்டியாளராக பணிபுரிந்தார், பின்னர் "சைரஸ் பரச்சா" உடன் இணைந்து "லவ் லைன்" மற்றும் "ஸ்டைல் செக்" போன்ற நிகழ்ச்சிகளில் பங்கேற்றுள்ளார், மாலிகா பின்னர் விளம்பர  உலகத்தில் நுழைந்து பல விளம்பரங்களில் தோன்றினார், 2000 ஆம் ஆண்டுகளில், பல்வேறு படங்களில் குத்தாட்ட பாடல்கள் தவிர ஒரு சில படங்களில் சிறப்புத் தோற்றத்திலும் தோன்றினார். 2008 ஆம் ஆண்டில், "எமி" திரைப்படத்தில் ஒரு முன்னணிப் பாத்திரத்தில் நடித்தார், ஆனால் இப்படம் வெற்றி பெறவில்லை.

## சொந்த வாழ்க்கை

மல்லிகா 1998 ஆம் ஆண்டில் பாலிவுட் நடிகர்-இயக்குநர்-தயாரிப்பாளர் "அர்பாஸ் கான்" என்பவரைத் திருமணம் செய்துகொண்டார். 2016 ஆம் ஆண்டு மார்ச் 28 ஆம் தேதி, தனித்தனி பிரச்சனைகளை மேற்கோள் காட்டி மே 11, 2017 அன்று அவர் இருவரும் அதிகாரப்பூர்வமாக விவாகரத்து பெற்றனர். அவர்கள் ஒரு மகனான அர்ஹான் 2002 நவம்பர் 9 அன்று பிறந்தார்.

## குறிப்புகள்

## வெளி இணைப்புகள்

* 

பகுப்பு:இந்தியத் திரைப்பட நடிகைகள்
பகுப்பு:மலையாள மக்கள்
பகுப்பு:பஞ்சாப் நபர்கள்
பகுப்பு:வாழும் மக்கள்
பகுப்பு:1973 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
தமிழ்நாட்டில் இந்திய நாடாளுமன்றத் தேர்தல், 2019

இந்தியாவின் 17 ஆவது மக்களவைக்கான தேர்தல் 2019 ஆம் ஆண்டின் ஏப்ரல், மே மாதங்களில் நடைபெற்றது. தமிழ்நாட்டில் வாக்குப்பதிவு ஏப்ரல் 18 அன்று நடந்தது.

## தேர்தல் அட்டவணை

## தேர்தல் இடைநீக்கம்
தேர்தல் ஆணையத்தின் பரிந்துரையை ஏற்று, வேலூர் மக்களவைத் தொகுதி தேர்தலை இடைநீக்கம் செய்து குடியரசு தலைவர் ராம்நாத் கோவிந்த் ஆணையிட்டார். ஆனால் இந்த மக்களவைக்கு உட்பட்ட ஆம்பூர் மற்றும் குடியாத்தம் சட்டமன்றத் தொகுதிகளுக்கு நடக்கும் இடைத்தேர்தலானது, திட்டமிட்டபடி நடைபெறும் என தேர்தல் ஆணையம் அறிவித்தது. பின்னர் இத்தொகுதிக்கான தேர்தல் ஆகத்து 05, 2019 அன்று நடைபெற்றது.

## போட்டியிட்ட கூட்டணிகள் / கட்சிகள்
அதிமுக, திமுக கூட்டணியில் தமிழ்நாடல்லாத புதுச்சேரி ஒன்றியப்பகுதி தொகுதியும் அடக்கம்.

### அதிமுக கூட்டணி

### திமுக கூட்டணி

### அம்மா மக்கள் முன்னேற்றக் கழகம் (அமமுக)
அமமுக பொதுச்சின்னமாக குக்கர் சின்னத்தை ஒதுக்க தேர்தல் ஆணையத்தை கேட்டிருந்தது. தேர்தல் ஆணையத்தில் இதுவரை (மார்ச் 26, 2019) அமமுக ஒரு கட்சியாக பதிவு செய்யப்படாததால் அதற்கு பொது சின்னம் ஒதுக்கப்படவில்லை. பொதுசின்னத்தை வழங்க உச்ச நீதிமன்றம் ஆணையத்திற்கு பரிந்துரைத்திருந்தது. இந்நிலையில் அதற்கு மக்களவை தேர்தல் மற்றும் சட்டசபை இடைத்தேர்தல்களுக்கு பரிசுப்பெட்டி சின்னம் ஒதுக்கப்பட்டது.

### நாம் தமிழர் கட்சி
நாம் தமிழர் கட்சி விவசாயி சின்னத்தில் 40 தொகுதிகளில் (பாண்டிச்சேரி உள்ளிட்ட) போட்டியிட்டது. ஆண்களுக்கும், பெண்களுக்கும் சரிசமமாக 50%-50% என்ற விகிதத்தில் 20 தொகுதிகளில் ஆண் வேட்பாளர்களையும், 20 தொகுதிகளில் பெண் வேட்பாளர்களையும் நிறுத்தியது.

### மக்கள் நீதி மய்யம்
40 தொகுதிகளுக்கும் மக்கள் நீதி மய்யத்திற்கு மின் கைவிளக்கு சின்னம் ஒதுக்கப்பட்டது.

## வேட்புமனுக்கள், இறுதி வேட்பாளர் பட்டியல் குறித்த விவரங்கள்

## தேர்தல் கருத்துக் கணிப்புகள்

## வேட்பாளர் இறுதிப் பட்டியல் (தொகுதிவாரியாக)

## தேர்தல் முடிவுகள்
### கூட்டணி வாரியாக

### தொகுதிவாரியாக முடிவு
ஒவ்வொரு தொகுதியிலும் கட்சிகள் பெற்ற வாக்கு.

### கட்சிகள் பெற்ற வாக்கு விழுக்காடு

## இதையும் பார்க்கவும்
தமிழக சட்டமன்ற இடைத்தேர்தல்கள் 2019

## மேற்கோள்கள்

பகுப்பு:2019 தேர்தல்கள்
பகுப்பு:தமிழ்நாட்டில் இந்திய நாடாளுமன்றத் தேர்தல்கள்
தினா தத்தா

**டினா தத்தா** (Tina Datta) ஓர் இந்திய திரைப்பட மற்றும் தொலைக்காட்சி நடிகை ஆவார். "உத்தரின்" படத்தில் இச்சா பார்த்தி என்ற முன்னணி பாத்திரத்தில் நடித்தார் மற்றும் ரியாலிட்டி நிகழ்ச்சியான "ஃபியர் பேக்டர்: கத்ரோன் கே கிலாடி 7" ல் பங்குபெற்றார். தற்போது "சங்கடம் தீர்க்கும் சனீஸ்வரன்" என்ற தொடரில் தாமினி என்ற பாத்திரத்தில் நடித்தார். , இவர் "தயான்" தொடரில் "ஜான்வி மோர்யா" என்ற பாத்திரத்தை சித்தரிக்கிறார்.

## தொழில்
5 வயதில், தத்தா "சிஸ்டர் நிவேதிதா" என்ற ஒரு தொலைக்காட்சித் தொடரில் நடித்தார்; பிறகு, இவர் பல படங்களில் நடிக்கத் தொடங்கினார், இவர் கதாநாயகியின் மகள் பாத்திரத்தில் நடிக்க ஆரம்பித்தார். "பிடா மேட்டர் சாந்தன்", "டஸ் நம்பர் பாரி", "சாகர்கன்யா" மற்றும் பல பாத்திரங்களில் நடித்தார். "கெஹலா" போன்ற பெங்காலி தொலைக்காட்சித் தொடர் நாடகங்களில் இவர் நடித்துக் கொண்டிருந்தார், அதி  "தீபாங்கர் டி" தனது மருமகளான சுதிப்தா மற்றும் துர்கா மீது உளவு பார்க்கும் பாத்திரத்தில் நடித்திருப்பார். 2003இல் தத்தா இயக்குநர் "ரிதுபர்னோ கோஷ்" படமான "சோகெர் பாலி"யில் நடிகை ஐஸ்வர்யா ராய் உடன் இணைந்து. 2005 ஆம் ஆண்டில் "பரினீத்தா" திரைப்படத்தில் இளம் லலிதாவின் பாத்திரத்தில் நடித்தார்.

"கலர் தொலைக்காட்சியில்" ஒளிபரப்பான தொடரான "கோய் ஆனே கோ ஹாய்" யின் கதையில் ஒரு தந்திரமான சூனியக்காரி பாத்திரத்தில் நடித்தார். பின்னர் தத்தா கலர்ஸ் தொலைக்காட்சியின் இந்தி நிகழ்ச்சியான "உத்திரன் என்ற தொடரில் ஒரு முன்னணி பாத்திரத்தில் நடித்தார்..

## திரைப்பட வரிசை
### படங்கள்

## குறிப்புகள்

## வெளி இணைப்புகள்

* 
* 

பகுப்பு:வாழும் மக்கள்
பகுப்பு:இந்தியத் தொலைக்காட்சி நடிகைகள்
பகுப்பு:இந்தியத் திரைப்பட நடிகைகள்
பகுப்பு:1986 பிறப்புகள்
நேகா கக்கர்

**நேகா கக்கர்** (Neha Kakkar) (பிறப்பு ஜீன் 6, 1988) ஒரு இந்தியப் பாடகி ஆவார். 2006 ஆம் ஆண்டில் தொலைக்காட்சி நேரடி நிகழ்ச்சியான * (இந்திய ஐடல்) * பருவம் 2 இல் போட்டியிட்டு வென்றவர். மேலும் அதே நிகழ்ச்சியின் பத்தாம் பருவத்தில் ஒரு நீதிபதியாக இருந்தவர் *( இந்திய ஐடல் 10 )*. சோனி தொலைக்காட்சியில் ஒளிபரப்பான "காமெடி சர்க்கஸ் கே தான்சேன்" தொடரில் தோன்றியுள்ளார். ஜீ தொலைக்காட்சியில் ஒளிபரப்பான "ச ரி க ம ப லிட்டில் சாம்ப்ஸ்" பாடலுக்கான நேரடி நிகழ்ச்சியில் நீதிபதியாக இருந்தார்.

இவர் 2008இல் தனது முதல் இசைத்தொகுப்பான "நேகா தி ராக் ஸ்டார்" ஐ வெளியிட்டார். இதற்கு இசை அமைத்தவர்கள் மீட் சகோதரர்கள் ஆவர். இவர், 'யாரியன்' படத்தில் வரும் "சன்னி சன்னி", 'தி ஷௌகீன்ஸ்' படத்தில் வரும் "மனாலி டிரான்ஸ்" பாடல்களையும், 'காபர் இஸ் பேக்' படத்தில் வரும் "ஆவ் ராஜா" எனத் தொடங்கும் பாடலை ஹனி சிங்குடன் இணைந்து பாடியுள்ளார். 'பாட்டா போஸ்டர் நிகாலா ஹீரோ' படத்தில் வரும் "தட்டிங் நாச்", 'குயின்' படத்தில் வரும் "லண்டன் துமக்டா", 'சத்யமேவ ஜயதே' படத்தில் வரும் "தில்பார்" பாடல்களைப் பாடியுள்ளார். மேலும், பாடகர் 'மெயங் சங்' குடன் இணைந்து "ஹஞ்சு" மற்றும் பாடகர் 'கிப்பி கிரெவால்' லுடன் இணைந்து "பாட் லைங்கெ" போன்ற இசைத் தொகுப்புகளிலும் பாடியுள்ளார்.

## இளமைப் பருவம்
கக்கர் உத்தராகண்டத்திலுள்ள ரிசிகேசுவில் பிறந்தார். இவர் பின்னணிப் பாடகர்
சோனு கக்கரின் இளைய சகோதரியாவார். இவருடைய மற்றொரு சகோதரை டோனி கக்கரும் பாடகராவார். கக்கர், புது தில்லி, உத்தம் நகரிலுள்ள 'நியூ ஹோலி பப்ளிக் பள்ளியில்' படித்தார். கக்கர் * (இந்திய ஐடல்) * பருவம் 2 இல் பங்கு பெற்ற போது பதினோராம் வகுப்பு படித்துக்கொண்டிருந்தார். கக்கர் சிறு வயதிலேயே இசையில் ஆர்வம் கொண்டிருந்தார். தன் நான்காவது வயதிலேயே பாட ஆரம்பித்தார்.

## மேற்கோள்கள்

## வெளி இணைப்புகள்

* 
* 

பகுப்பு:1988 பிறப்புகள்
பகுப்பு:வாழும் மக்கள்
கல்யாண வைபோகம்

**கல்யாண வைபோகம்** (*Kalyana Vaibhogam*) 1997 ஆம் ஆண்டு ராம்கி, குஷ்பூ மற்றும் சங்கீதா நடிப்பில், என். ரத்னம் இயக்கத்தில், தேவா இசையில் வெளியான தமிழ் திரைப்படம். இப்படம் தெலுங்குப் படமான *ஆயனாகி இட்டாரு* மற்றும் இந்திப்படமான *ஆய்நா*வைத் தழுவி உருவாக்கப்பட்டது.

## கதைச்சுருக்கம்

ரம்யா (குஷ்பூ) மற்றும் சாந்தி (சங்கீதா) இருவரும் சகோதரிகள். ரம்யா முரட்டு சுபாவமுள்ளவள். ஆனால் சாந்தி சாந்தமான குணமுடையவள். சக்தி (ராம்கி) சிறுகதை எழுத்தாளர். அநேக தமிழ் வார இதழ்களில் அவர் எழுதிய சிறுகதைகள் பிரசுரமாகி பிரபலமானவர். சாந்தி, சக்தியின் தீவிர ரசிகை. சக்தியின் சிறுகதைகளைப் பாராட்டி தன் பெயரைக் குறிப்பிடாமல் பல கடிதங்களை அவருக்கு எழுதுகிறாள். சக்தியைக் காதலிக்கிறாள். சக்தி, சாந்தியை சந்தித்துத் தன் காதலைச் சொல்ல விரும்புகிறான்.

எதிர்பாரா திருப்பமாக ரம்யாவை சாந்தி என்று நினைத்து அவளுடன் பழகுகிறான். சக்தியும் ரம்யாவும் காதலிக்கின்றனர். ரம்யா விளம்பரப் பட நடிகையாக பிரபலமடைகிறாள். மனமுடைந்த சாந்தி உண்மையை வெளிப்படுத்தாமல் அமைதி காக்கிறாள். சக்தி மற்றும் ரம்யா திருமணம் செய்ய முடிவெடுக்கின்றனர். திருமண நாளன்று, திரைப்படங்களில்  கதாநாயகியாக நடிப்பதே தன் லட்சியம் என்றும், திருமணம் செய்துகொண்டால் தன் லட்சியம் நிறைவேறாது என்றும் கூறி, தான் திரைப்படத்துறையில் சாதிக்கும்வரை காத்திருக்குமாறு சக்தியைக் கேட்டுக்கொள்கிறாள். விரக்தியடையும் சக்தி, ரம்யாவின் சகோதரியான சாந்தியைத் திருமணம் செய்கிறான். இருவரும் மகிழ்ச்சியுடன் வாழ்கின்றனர். ரம்யா அவர்கள் குடும்பத்தில் மீண்டும் தலையிடுகிறாள். அதன்பின் நடப்பது மீதிக்கதை.

## நடிகர்கள்

* ராம்கி - சக்தி 
* குஷ்பூ -ரம்யா 
* சங்கீதா - சாந்தி 
* வடிவேலு - ஜாக்கி 
* ஆர். சுந்தர்ராஜன் - கணேசன் 
* வி. கே. ராமசாமி 
* வெண்ணிற ஆடை மூர்த்தி - ராமு 
* விஜய் கிருஷ்ணராஜ் - ராஜசேகர் 
* ஹாஜா செரீப் 
* தியாகராஜன் 
* கவிதா - கவிதா 
* பேபி ஸ்ரீவித்யா 
* பேபி சவும்யா 
* பேபி ஸ்ரீதேவி

## இசை

படத்தின் இசையமைப்பாளர் தேவா.
 பாடலாசிரியர்கள் புலமைப்பித்தன், பழனிபாரதி. நெல்லை அருள்மணி, ரவிபாரதி மற்றும் நாவேந்தன்.

## மேற்கோள்கள்

## வெளி இணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:1997 தமிழ்த் திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
சென்னம்பட்டி ஊராட்சி (தஞ்சாவூர்)

**சென்னம்பட்டி ஊராட்சி** (*Sennampatti Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள தஞ்சாவூர் வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 

## மக்கள் தொகை
2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 1393 பேர் வசிக்கின்றனர். இந்த ஊராட்சியில் மொத்தம் 295 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 71.1% மற்றும் பெண்களின் எழுத்தறிவு விகிதம் 32.3% ஆகும்.

## மேற்கோள்கள்

பகுப்பு:தஞ்சாவூர் மாவட்ட ஊராட்சிகள்
சோஹா அலி கான்

**சோஹா அலி கான் பட்டோடி** (Soha Ali Khan Pataudi பிறப்பு அக்டோபர் 4, 1978) ஓர் இந்திய திரைப்பட நடிகை ஆவார். இவர் முதன்மையாக ஹிந்தி திரைப்படத் துறையில் தனது பணிக்காக அறியப்பட்டாலும்,  பெங்காலி மற்றும் ஆங்கில மொழி திரைப்படங்களிலும்  நடித்திருக்கிறார்.

## வாழ்க்கை வரலாறு
சோஹா அலி கான் 4 அக்டோபர் 1978 இல் பிறந்தார்.  நடிகை ஷர்மிளா தாகூர் மற்றும் பட்டோடியின் 9 வது நவாபின் மன்சூர் அலிகான் பட்டோடியின் இளைய மகள் இவர் .  இவரின் தந்தை மற்றும் தாத்தா, இப்திகார் அலி கான் பட்டோடி இருவரும் இந்திய துடுப்பாட்ட அணியின் முன்னாள் அணித் தலைவர்கள்.  அவரது அண்ணன் சைஃப் அலி கான் ஒரு பாலிவுட் நடிகர் மற்றும் அவரது மூத்த சகோதரி சபா அலி கான் , நகை வடிவமைப்பாளர் ஆவார்.    பாலிவுட் திரைப்படமான *தில் மாங்கே மோரில்* (2004) இவர் அறிமுகமானார்.  இவர் பெங்காலி திரைப்படமான *அன்டர் மஹால்* (2005) மற்றும் *[[ரங் தே பசந்தி (திரைப்படம்)|ரங் தே பசந்தி]]* (2006) ஆகிய படங்களில் நடித்தார்.  அவர் *கோயா கோயாக் சந்த்* மற்றும் 99 என்னும் 2009 ஆம் ஆண்டு திரைப்படத்தில் தோன்றினார்.  எம்ரான் ஹஷ்மிக்கு துணையாக *தும் மிலே* திரைப்படத்தில் நடித்துள்ளார். 

வலது|thumb|235x235px| கணவர் குணால் கெமுவுடன் கான்.
சோஹா அலி கானுக்கு நடிகர் குணால் கெமுவுடன் பாரிசில் ஜூலை 2014 இல் திருமணம் நிச்சயமானது .  திருமணம் மும்பை 25 ஜனவரி 2015 அன்று நடந்தது.  29 செப்டம்பர் 2017 அன்று இவர்களுக்கு ஒரு மகள் பிறந்தாள்.

## மேற்கோள்கள்


## வெளி இணைப்புகள்
* 
* 

பகுப்பு:1978 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்பட நடிகைகள்
தீப்தி நவால்

**தீப்தி நவால்** (Deepti Naval) 1952 பிப்ரவரி3இல் பிறந்துள்ள இந்திய நடிகை, இவர் பெரும்பாலும் பாலிவுட் திரைத்துரையில் தீவிரப் பணியாற்றியுள்ளார். இவர் நடிகை , இயக்குநர், மற்றும் எழுத்தாளரும் ஆவார்.
கலை சினிமாவின் முக்கிய பங்களிப்பாளராக இருந்தார். இந்தியாவில் உள்ள பெண்களின் மாறிவரும் பாத்திரங்களை வலியுறுத்தினார், அவரின் முக்கிய மற்றும் நெருங்கிய வாழ்க்கை கதாப்பாத்திரங்களில் நடித்ததற்காக விமர்சன ரீதியான பாராட்டைப் பெற்றார். அவருக்கு ஓவியம் மற்றும் புகைப்படம் எடுத்தல் ஆகியவற்றிலும் விருப்பம் உள்ளது.

## ஆரம்ப வாழ்க்கை
பஞ்சாப் மாநிலத்திலுள்ள அமிருதசரசு என்ற ஊரில் நவால் பிறந்துள்ளார் , நியூயார்க்கின் சிட்டி பல்கலை கழகத்தில் அவரது தந்தைக்கு ஆசிரியர் வேலை கிடைத்தது, எனவே இவரது குடும்பம் நியூயார்க் நகரம் நகருக்கு நகர்ந்தது. அங்கு அவர் ஹன்டர் கல்லூரியில் நுண்கலை பயின்றார்.

## நடிப்புத் தொழில்

நவால் 1978இல் இயக்குநர் சியாம் பெனகல் இயக்கிய "ஜுனூன்" திரைப்படத்தில் அறிமுகமானார். இரண்டு வருடத்திற்கு பிறகு, "ஏக் பார் பீர்" என்ற படத்தில் முக்கிய வேடத்தில் நடித்தார்.. 1980களில்  சுமிதா பட்டீல் மற்றும் சபனா ஆசுமி ஆகியோரது காலத்தில் இவரும் திரைத்துறையில் நடித்துள்ளார். மேலும், "கம்லா"(1984) மற்றும் "அன்காகே" (1985) போன்ற படங்களில் தோன்றியுள்ளார்.

## பிற பணிகள்

மனிஷா கொய்ராலா மற்றும் ரஜித் கபூர் இணைந்து நடித்த "தோ பைசே தூப்" மற்றும் சார் அனே கி பாரிஷ்" என்ற படங்களை இவர்  இயக்கியுள்ளார். நியூ யார்க் இந்திய திரைப்படத் திருவிழாவில் சிறந்த திரைக்கதைக்கான விருது பெற்றது. ஆனால் இன்னும் வெளியாகவில்லை. அவர் வலுவான பெண் கதாபாத்திரங்களை மையமாகக் கொண்ட ஒரு தொலைக்காட்சி தொடரான "தோடா எஸ் ஆஸ்மான்" எழுதி மற்றும் இயக்கியுள்ளார், மற்றும் " த பாத் லெஸ் டிராவெல்டு" என்ற ஒரு பயண நிகழ்ச்சியை தயாரித்தார்.

## சொந்த வாழ்க்கை
நவால் திரைப்படத் தயாரிப்பாளரான பிரகாஷ் ஜாவைத் திருமணம் செய்து கொண்டார். இருவரும் திஷா என்ற ஒரு தத்தெடுத்தனர்.

## குறிப்புகள்

## வெளி இணைப்புகள்
*
* Naval's website 

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்பட நடிகைகள்
சுந்தரி நீயும் சுந்தரன் நானும்

**சுந்தரி நீயும் சுந்தரன் நானும்** (*Sundari Neeyum Sundaran Naanum*) 1999 ஆம் ஆண்டு பாண்டியராஜன் மற்றும் ஈஸ்வரி ராவ் நடிப்பில், தேவா இசையில், ஏ. என். ராஜகோபால் இயக்கத்தில், வி. தியாகராஜன் தயாரிப்பில் வெளியான தமிழ்த் திரைப்படம்.

## கதைச்சுருக்கம்

சுப்பிரமணி (பாண்டியராஜன்) புகைப்படக் கலைஞராக தொழில் செய்கிறான். தன் தாயுடன் (மனோரமா) வசித்துவருகிறான். அவன் நல்லதை நினைத்து செய்யும் செயல்களால் அவனுக்குப் பிரச்சனை வருகிறது.

பன்னீர்செல்வம் (அனு மோகன்) மற்றும் மங்கம்மாவிற்கு (சத்யப்ரியா) மூன்று மகள்கள். மூத்தவள் அனுஜாவின் (அனுஜா) கணவன் (செந்தில்) வேலைக்கு செல்லாமல் வீட்டில் இருக்கிறான். இரண்டாவது மகள் அம்சவேணி (அனிதா). மூன்றாவது மகள் கிருஷ்ணவேணியும் (ஈஸ்வரி ராவ்) சுப்பிரமணியும் காதலிக்கிறார்கள். இவர்கள் காதலை அறியும் மங்கம்மா, சுப்ரமணியை அடிக்க ஆட்களை அனுப்புகிறாள். சுப்பிரமணி அவர்களை அடித்துவிரட்டுகிறான். இதனால் திகைக்கும் மங்கம்மா கிருஷ்ணவேணியை வீட்டில் அடைத்து வைக்கிறாள். அவளுக்கு வீட்டிலேயே பாடம் சொல்லிக்கொடுக்க ஆசிரியரை ஏற்பாடு செய்கிறாள். அவள் வீட்டிற்கு வரும் ஆசிரியர் (சார்லி) அம்சவேணியைக் காதலிக்கிறார்.

பன்னீர்செல்வம் தான்தான் சுப்ரமணியன் தாய்மாமன் என்ற உண்மையை அவனிடம் சொல்கிறார். சுப்ரமணியின் தந்தை இறந்தபிறகு தன் வீட்டுக்கு சுப்ரமணியை அவன் தாயுடன் அழைத்து வந்து தங்கவைக்க விரும்பினார் பன்னீர்செல்வம். மங்கம்மா அவர்களை வீட்டைவிட்டு விரட்ட சுப்பிரமணிக்கு உணவில் நஞ்சு கலந்துகொடுக்கிறாள். பன்னீர்செல்வம் அவனைக் காப்பாற்றி இருவரையும் வேறு இடத்திற்கு அழைத்துச்சென்று தங்கவைக்கிறார்.

பன்னீர்செல்வத்திற்கு வேறு ஒரு பெண்ணுடன் தொடர்பு இருக்கிறது. அந்த பெண்ணின் சகோதரனான சிவராமகிருஷ்ணன் (ரஞ்சித்), மங்கம்மாவிடம் இந்த விடயத்தைச் சொல்வதாக பன்னீர்செல்வத்தை மிரட்டுகிறான். பன்னீர்செல்வத்தின் வீட்டுக்குள் பணக்காரனைப் போல் நடித்து மங்கம்மாவை நம்பவைத்து அதன்மூலம் கிருஷ்ணவேணியைத் திருமணம் செய்ய திட்டமிடுகிறான். அவனுடைய திட்டத்தை சுப்பிரமணி மற்றும் பன்னீர்செல்வம் எப்படி முறியடிக்கின்றனர் என்பதே மீதிக்கதை.

## நடிகர்கள்

* பாண்டியராஜன் - சுப்பிரமணி 
* ஈஸ்வரி ராவ் - கிருஷ்ணவேணி 
* ரஞ்சித் - சிவராமகிருஷ்ணன் 
* மனோரமா - சுப்ரமணியின் தாய் 
* செந்தில் - அனுஜாவின் கணவன் 
* சார்லி - பெருமாள் 
* அனு மோகன் - பன்னீர்செல்வம் 
* பாண்டு - சின்னசாமி 
* சத்யப்ரியா - மங்கம்மா 
* அனுஜா - அனுஜா 
* அனிதா - அம்சவேணி 
* வையாபுரி 
* சாப்ளின் பாலு 
* கே. ஆர். வத்சலா - மணிமேகலை 
* மோகனப்ரியா 
* இடிச்சபுளி செல்வராஜ் 
* வெள்ளை சுப்பையா 
* டி. கே. எஸ். நடராஜன் 
* சூர்யகாந்த் 
* எம்.எல்.ஏ. தங்கராஜ் 
* ரத்னகுமார் 
* செல்லதுரை 
* சித்ரா லட்சுமணன் - ராமலிங்கம்

## இசை

படத்தின் இசையமைப்பாளர் தேவா. பாடலாசிரியர்கள் காமகோடியன், கலைக்குமார் மற்றும் ரவிசங்கர்.

## மேற்கோள்கள்

## வெளி இணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:இந்திய நகைச்சுவைத் திரைப்படங்கள்
பகுப்பு:1999 தமிழ்த் திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:சார்லி நடித்த திரைப்படங்கள்
ராசி கன்னா

**ராசி கன்னா** (*Raashi Khanna*, பிறப்பு: 30 நவம்பர் 1990) ஓர் இந்தியத் திரைப்பட நடிகை. தெலுங்கு மற்றும் தமிழ் திரைப்படங்களில் நடிக்கிறார். இந்தி திரைப்படமான *[[மதராஸ் கஃபே (திரைப்படம்)|மெட்ராஸ் கபேயில்]]* துணை நடிகையாக அறிமுகமான இவர், தெலுங்கில் *ஓஹலுஸ் குசாகுலாடேட்* (2014) திரைப்படத்தில் அறிமுகமானார். தமிழில் *[[இமைக்கா நொடிகள் (திரைப்படம்)|இமைக்கா நொடிகள்]]* (2018) படத்தில் நடித்திருந்தார்.

*[[மனம் (திரைப்படம்)|மனம்]]* (2014) என்ற கௌரவ தோற்றத்தில் வந்தார்.  பின்னர் அவர் *பெங்கால் டைகர்* (2015), சுப்ரீம் (2016), *ஜெய் லவ குசா* (2017) மற்றும் *தோலி ப்ரேமா* (2018) போன்ற வெற்றிகரமான படங்களில் தோன்றினார்.

## நடித்த திரைபடங்கள்

### இணைய தொடர்கள்

## தொழில்

### அறிமுகம் (2013-2014)
2013 ஆம் ஆண்டு இந்திய அரசியல் உளவுத் திகில் திரைப்படமான *[[மதராஸ் கஃபே (திரைப்படம்)|மெட்ராஸ் கபேயில்]]* கன்னா அறிமுகமானர். அப்படத்தில் அவர்  இந்திய உளவுத்துறை அதிகாரி விக்ரம் சிங்கின் மனைவியான ரூபி சிங்கின் பாத்திரத்தில் தோன்றினார்.  அந்த பாத்திரத்தில் நடிப்படதற்காக அவர் நடிப்பு பயிற்சி பட்டறையில் கலந்துகொண்டார்.  இந்தத் திரைப்படம்-குறிப்பாக கதை மற்றும் இயக்கத்தில்-நன்மதிப்பைப் பெற்றது.  இந்தத் திரைப்படத்தை விமர்சனம் செய்த, என்டிடிவியின் சாய்பால் சாட்டர்ஜி, கன்னா "ஒரு சுருக்கமான ஆனால் குறிப்பிடத்தக்க தோற்றத்தில் ஒரு பாதிப்பை ஏற்படுத்தினார்" என்றார்.

### வெற்றி மற்றும் எதிர்கால பணிகள் (2015-தற்போது வரை)
2014 டிசம்பரின் பிற்பகுதியில், அவர் சம்பத் நந்தி இயக்கிய *'பெங்கால் டைகர்* ' திரைப்படத்திற்காக ரவி தேஜாவுடன் நடிக்க ஒப்புக்கொண்டார்.  இப்படம் வணிகரீதியாக வெற்றி பெற்றது.

2018 ஆம் ஆண்டில் கன்னாவின் முதல் வெளியீடான *டச் சேஸ்ஸி சூடு*  படத்தில் ரவி ''தேஜாவுடன்'' நடித்தார், இதில் நடனப் பயிற்சியாளராக நடித்தார். இப்படத்திற்கு மிகுந்த வரவேற்பு இருந்தபோதிலும் வணிக ரீதியாகத் தோல்வியுற்றது.    தமிழில் *[[இமைக்கா நொடிகள் (திரைப்படம்)|இமைக்கா நொடிகள்]]* படத்தில் நடித்தார். இப்படம் வணிக ரீதியாக வெற்றி பெற்றது. தமிழில் மூன்றாவது படமாக 2018இல் *[[ஜெயம் ரவி|ஜெயம் ரவியுடன்]]* அடங்க மறு திரைப்படத்தில் நடித்தார்.

## மேற்கோள்கள்

## வெளி இணைப்புகள்
* 
* 
*

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:பஞ்சாப் நபர்கள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:இந்தித் திரைப்பட நடிகைகள்
ராய்மா சென்

**ராய்மா சென்** (Raima Sen)  "ராய்மா தேவ் வர்மா" என்கிற பெயருடன் 1979, நவம்பர் 7 அன்று பிறந்த இவர் ஒரு  இந்திய நடிகை ஆவார். இவர் பெங்காலி மற்றும் இந்தித் திரைப்படங்களில் பணியாற்றியதற்காக அறியப்படுகிறார். 
 
## இளமைப்பருவம்
ராய்மா சென், மகாராஷ்டிராவிலுள்ள மும்பையில், நவம்பர் 7, 1979இல் பிறந்தார். இவரின் பெற்றோர் மூன் மூன் சென் மற்றும் பாரத் தேவ் வர்மா. மேலும் இவர் பெங்காலி திரையுலகில் "மகாநாயகி" என போற்றப்பட்ட சுசித்ரா சென்னின் பேத்தி ஆவார். இவரது சகோதரி ரியா சென் பாலிவுட் நடிகை ஆவார். இவரின் தந்தை பாரத் தேவ் வர்மா திரிபுரா அரச குடும்பத்தில் உறுப்பினராக உள்ளார். இவரின் தந்தை வழி பாட்டி, இலா தேவி "கூச் பெஹரின்" ராணியாக இருந்தார். இவரின் தங்கை காயத்திரி தேவி செய்ப்பூர் மகாராணியாக இருந்தார். இவரின் தந்தைவழி பாட்டியின் தாய் இந்திரா வடோதரா மகாராஜா சாயாஜிராவ் கெய்க்வாட் III என்பவரின் ஒரே மகளாவார்.

## தொழில்

சென் "காட்மதர்" திரைப்படத்தில் அறிமுகமானார். இது விமர்சன ரீதியாக பாராட்டப்பட்டு வெற்றி பெற்றது, ஆனால்  சபனா ஆசுமி இத் திரைப்படத்தில் முக்கியக் கதாபாத்திரத்தில் இருந்ததால் இவர் நடித்த சிறு கதாபாத்திரம் மக்களிடம்  சென்றடையவில்லை.  . பின்னர் அவர்  "டாமன்" திரைப்படத்தில் நடித்தார் ரவீணா டாண்டனின் மகளாக, அவரது சிறிய நடிப்பு பாராட்டப்பட்டது.  ரிதுபர்னோ கோஷ் இயக்கிய  "சோக்கர் பாலி" திரைப்படத்தில் நடித்தபோது இவருக்கு திருப்புமுனை பாத்திரம் வந்தது.

## சொந்த வாழ்க்கை
ராய்மா சென் தனது தாயார், மற்றும் சகோதரி ரீமா சென் ஆகியோரை விட, தனது பாட்டி சுசித்ரா சென்னைப் போல தோற்றத்தில் ஒத்திருந்தார்.

## மேற்கோள்கள்

## வெளி இணைப்புகள்

*

பகுப்பு:1979 பிறப்புகள்
பகுப்பு:வாழும் மக்கள்
பகுப்பு:வங்காள மக்கள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
எங்கள் சாமி ஐயப்பன்

**எங்கள் சாமி ஐயப்பன்** (*Engal Swamy Ayyappan*) 1990 ஆம் ஆண்டு தசரதனின் இசை மற்றும் இயக்கத்தில், ரமணியின் தயாரிப்பில் வெளியான தமிழ்த் திரைப்படமாகும்.

## கதைச்சுருக்கம்
அய்யப்ப பக்தர் (தசரதன்) சொல்லும் ஐயப்பனைப் பற்றிய ஐந்து கதைகளின் தொகுப்பே திரைப்படம்.

முதல் கதை:  ஐயப்ப பக்தரான ராஜசுவாமி (ஹரிராஜ்) தனக்கு வேலை கிடைத்தால் சபரிமலைக்கு வருவதாக ஐய்யப்பனிடம் வேண்டுகிறார். அவருக்கு வாகன ஓட்டுநராக வேலை கிடைக்கிறது. அவரது முதலாளி (மலேசியா வாசுதேவன்) ராஜசுவாமி ஏழை என்பதால் அவரை அடிக்கடி அவமானப்படுத்துகிறார். ராஜசுவாமியும் அவரது முதலாளியும் ஒரே நாளில் பூஜைக்கு ஏற்பாடு செய்கின்றனர். முதலாளி வீட்டுக்கு மாறுவேடத்தில்  சிறுவனாக வரும் ஐயப்பனை விரட்டிவிடுகிறார். அங்கிருந்து ராஜசுவாமி வீட்டுக்குவரும் சிறுவனை வரவேற்று உபசரிகிறார் ராஜசுவாமி. ஐயப்பனின் மனம் மகிழ்ந்து ராஜசுவாமிக்கு அருள்புரிகிறார். அவரது முதலாளியை மன்னிக்கிறார்.

இரண்டாவது கதை: சுவாமி (ஆனந்த் பாபு) சபரிமலைக்கு செல்லும்வழியில் அவருடைய உடைமைகள் திருடுபோகிறது. ஐயப்பனை மனமுருகி வேண்ட அவரின் உடைமைகள் ஒரு யானையின் மூலம் திரும்பக் கிடைக்கிறது.

மூன்றாவது கதை: பாஸ்கரசுவாமி (திலீப்) ஐயப்பனுக்கு விரதமிருந்து மாலை அணிவதால் சைவ உணவுமுறையைப் பின்பற்றுகிறார். அவரது வீட்டுக்கு அருகில் இருக்கும் சரசு அசைவ உணவை சமைத்து பாஸ்கருக்கு இடையூறு தருகிறார். ஐயப்பன் சரசுக்கு தகுந்த பாடம் கற்பிக்கிறார். சரசு பாசகரிடம் மன்னிப்பு கேட்கிறாள்.

நான்காவது கதை: பிரசாந்த்சுவாமியின் மனைவி கௌரி (கோகிலா) மற்றும் மகள் சவும்யா. அவர் ஒரு கொலை வழக்கில் சாட்சி கூறி குற்றவாளியை சிறைக்கு அனுப்புகிறார். அவனால் பாதிக்கப்படும் குற்றவாளியின் நண்பர்கள் அவனது மகளைக் கடத்த திட்டமிடுகின்றனர். பிரசாந்த்சாமியின் கனவில்வந்து எச்சரிக்கும் ஐயப்பன் அவரையும் அவர் மகளையும் சபரிமலைக்கு வரச்சொல்கிறார். சபரிமலையில் தொலைந்துபோகும் சவும்யாவை சலீம் பாய் (நாகேஷ்) பத்திரமாக தன் வீட்டுக்கு அழைத்துச் செல்கிறார். சவும்யாவைத் தேடிவரும் எதிரிகள் அங்குவந்து சவும்யாவையும் சலீம்பாயின் பேரனையும் அடித்துவிடுகின்றனர். படுகாயமுற்ற இருவரையும் மருத்துவமனையில் சேர்க்கிறார்கள். அங்குவரும் ஒரு கிறித்தவர் குருதிக்கொடையளித்து அவர்களைக் காப்பாற்றுகிறார்.

ஐந்தாவது கதை: வாசுசுவாமி (பார்த்திபன்) சபரிமலைக்கு சென்று வீட்டுக்கு வருகிறார். அவருடைய தந்தை இரண்டாவதாக ஒரு பெண்ணைத் திருமணம் செய்துகொண்டு வாசுவையும் அவன் தாயையும் வீட்டைவிட்டு விரட்டுகிறார். வீட்டை விட்டு வெளியேறிய வாசுவை ஒருநாள் காவல்துறை கைது செய்கிறது. அவனது அப்பாவைக் கொன்றதாக குற்றம் சாட்டப்பட்டு மரண தண்டனை விதிக்கப்படுகிறது. ஐயப்பன் அருளால் உண்மையான குற்றவாளி கண்டுபிடிக்கப்பட வாசு விடுதலையாகிறான்.

## நடிகர்கள்
* தசரதன் 
* பார்த்திபன் - வாசுசுவாமி 
* ஆனந்த் பாபு - சுவாமி 
* திலீப் - பாஸ்கரசுவாமி 
* ஹரிராஜ் - ராஜாசுவாமி 
* மலேசியா வாசுதேவன் 
* ரஜினிகாந்த் - (பதிவு செய்த காணொளி)
* சிரஞ்சீவி - (பதிவு செய்த காணொளி)
* நாகேஷ் - சலீம்பாய் 
* சிந்து - உஷா 
* சூர்யகாந்த் 
* அஞ்சு - லட்சுமி 
* மாதுரி - வேணி 
* கோகிலா - கௌரி 
* சிவராமன் 
* ரவிராஜ் - வாசுவின் தந்தை 
* குள்ளமணி
* கார்த்திக் - சிறப்புத் தோற்றம்

## இசை
படத்தின் பாடல்களை எழுதி இசையமைத்தவர் தசரதன்.

## மேற்கோள்கள்

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்து பக்தி திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:பார்த்திபன் நடித்த திரைப்படங்கள்
பகுப்பு:மலேசியா வாசுதேவன் நடித்த தமிழ்த் திரைப்படங்கள்
மருத மரம்

**மருத மரம்** என்பது கீழ்கண்ட மரங்களில் ஒன்றைக் குறிப்பதாக இருக்கலாம்

* கரு மருது
* வெண் மருது
* பூமருது
சாயிஷா

**சாயிஷா** ஓர் இந்திய திரைப்பட நடிகையாவார். இவர் பெரும்பாலும் தமிழ் படங்களில் தோன்றி, இந்தி மற்றும் தெலுங்கு படங்களிலும் நடித்துள்ளார்.  தெலுங்கு படமான *அகில்* (2015) படத்தில் நடித்த பிறகு, அஜய் தேவ்கானின் *சிவாய்* (2016) படத்தில் பாலிவுட்டில் அறிமுகமானார். பிறகு *[[வனமகன் (திரைப்படம்‌)|வனமகன்]]* (2017) படத்தில் படத்தின் மூலம் தமிழ் திரையுலகில் அறிமுகமானார்.

## சொந்த வாழ்க்கை
நடிகர்களான சுமேத் சைகால் மற்றும் ஷாஹீன் பானு ஆகியோரின் மகள் இவர்.  இவர் நடிகர்களான சைரா பானு  மற்றும் திலிப் குமார் ஆகியோரின் பேத்தி முறை அதாவது இவரது அம்மாவின் (ஷாஹீன் பானு) அப்பா சைரா பானுவின் சகோதரர் . 13 பிப்ரவரி 2019 அன்று சாயிஷா தனது டுவிட்டர் பக்கத்தில் தனக்கும் ஆர்யாவிற்கும் மார்ச் மாதத்தில் திருமணம் என்று அறிவித்தார். இவர்களது திருமண விழா ஐதராபாத்தில் 8 மார்ச்சு 2019 இல் தொடங்கியது. இந்தி மற்றும் தமிழ்த் திரைப்படத்தை சேர்ந்த பலர் இந்நிகழ்வில் கலந்துகொண்டனர்.

## தொழில்
தெலுங்கு திரைப்படமான *அகில்* (2015) திரைப்படத்தின் மூலம் திரைப்படத் துறையில் அறிமுகமானார் சாயிஷா. இரண்டாவது படமாக அஜய் தேவ்கானின்  *சிவாய்* படத்தின் மூலம் பாலிவுட்டில் அறிமுகமானார்.  அவரது திரைப்படமான *[[வனமகன் (திரைப்படம்‌)|வனமகன்]]* ஜூன் மாதம் 2017 இல் வெளியாகி வணிக ரீதியாக வெற்றி பெற்றது. இப்படத்தின் மூலம் தமிழ் திரையுலகில்இவர் அறிமுகமானார். 2018 இல், கார்த்தியுடன் *[[கடைக்குட்டி சிங்கம்]] திரைப்படம், [[விஜய் சேதுபதி|விஜய் சேதுபதியுடன்]]* *[[ஜூங்கா (திரைப்படம்)|ஜுங்கா]]*,   மற்றும் ஆர்யாவுடன் *[[கஜினிகாந்த்]] ஆகிய படங்களில் நடித்தார்.*  தற்போது *[[காப்பான்]]* என்ற படத்தில் சூர்யாவுடன் நடித்துக்கொண்டிருக்கிறார். .

## திரைப்பட வரலாறு

## குறிப்புகள்


## வெளி இணைப்புகள்

* 
* 
* 

பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:1997 பிறப்புகள்
சிறீராம் பஞ்சு

**சிறீராம் பஞ்சு**, சென்னை உயர் நீதிமன்ற மூத்த வழக்கறிஞரும், சிக்கலான பல பெருநிறுவனங்களின் வழக்குகளை, நீதிமன்றத்திற்கு வெளியில் வைத்து சமரசம் செய்து தீர்த்து வைக்கும் ஆற்றல் படைத்தவர் ஆவார். மூத்த வழக்கறிஞரான இவர், நீதி மற்றும் சட்ட விஷயங்களுடன் மத்தியஸ்த பேச்சுவார்த்தையை அணுகுவதில் திறமையானவர் என பெயர் பெற்றவர். மத்தியஸ்தம் தொடர்பான 2 நூல்களை எழுதியுள்ளார். பல ஆண்டுளாக மத்தியஸ்தம் மூலம் வழக்குகளுக்கு தீர்வு காண்பதில் உச்ச நீதிமன்றத்துக்கு உதவி வருகிறார்.

## ராம ஜென்ம பூமி சமரசக் குழு உறுப்பினராக

முன்னாள் உச்சநீதிமன்ற நீதியரசர் பக்கீர் முகமது இப்ராகிம் கலிபுல்லா தலைமையிலான சர்ச்சைக்குரிய ராம ஜென்ம பூமி (அயோத்தி) சமரசக் குழுவின் உறுப்பினர்களாக சிறீராம் பஞ்சு மற்றும் ஸ்ரீ ஸ்ரீ ரவிசங்கர்வை, இந்திய உச்சநீதிமன்றம் நியமித்துள்ளது. இந்த சமரசக்குழு இராம ஜென்ம பூமி பிணக்குகள் குறித்த பேச்சுவார்த்தைகள் இரகசியமாக அறைக்குள் வைத்து விசாரித்து, எட்டு வாரங்களுக்குள் அறிக்கையை உச்சநீதிமன்றத்திற்கு சமப்ப்பிக்க வேண்டும். இச்சமரசப் பேச்சு வார்த்தைகள் தொடர்பான செய்திகள் ஊடகங்கள் வெளியிட உச்சநீதிமன்றம் தடை செய்துள்ளது.

## இதனையும் காண்க
* ராம ஜென்ம பூமி

## மேற்கோள்கள்


## வெளி இணைப்புகள்
*  சிறீராம் பஞ்சுவின் வலைதளம் 

சமரசக் குழுக்கள்
பகுப்பு:வழக்கறிஞர்கள்
தமிழச்சி (திரைப்படம்)

**தமிழச்சி** (*Thamizhachi*) 1995 ஆம் ஆண்டு நெப்போலியன், ரஞ்சிதா நடிப்பில், தேவா இசையில், எஸ். அசோகன் இயக்கத்தில், கே. பி. சண்முகசுந்தரம் தயாரிப்பில் வெளியான தமிழ்த் திரைப்படம்.

## கதைச்சுருக்கம்

கிராமத்துக் கதைகளைச் சேகரித்து தொகுப்பதற்காக ஒரு கிராமத்திற்கு வருகிறார் பத்திரிகையாளர் ரேவதி (ரேவதி). அந்தக் கிராமத்தில் உள்ள பெண்ணான தமிழ்செல்வி ஏழு வருடங்களாக வீட்டைவிட்டு வெளியே வராமல் வீட்டுக்குள்  இருப்பதாக சொல்வதைக் கேட்டு, ஆச்சர்யமடைந்து அதன் காரணம் குறித்துத் தெரிந்துகொள்ளும் ஆர்வத்துடன் தமிழ்செல்வி வீட்டுக்குச் செல்கிறாள். தமிழ்செல்வி தன் சோகக்கதையை ரேவதியிடம் கூறுகிறாள்.

பெரியசாமி கவுண்டரின் (விஜயகுமார்) மகனான ராசய்யா (நெப்போலியன்) முன்கோபக்காரன். அதே கிராமத்தைச் சேர்ந்த உந்தராயர் கவுண்டர் (மோகன் நடராஜன்) பணக்காரராக இருந்தாலும் இரக்கமற்றவர். இருவருக்கும் அடிக்கடி சண்டை ஏற்படும். சில விரும்பத்தகாத நிகழ்வுகளால் ராசய்யாவை அந்தக் கிராமத்தினர் தவறாக நினைக்கின்றனர். ராசய்யா அருகிலுள்ள கிராமத்தைச் சேர்ந்த  தமிழ்செல்வியைக் காதலிக்கிறான். மற்றவர்களைப் போல் தமிழ்செல்வியும் ராசய்யாவைத் தவறாக எண்ணுகிறாள். தன் மீது மற்றவர் கூறும் குறைகள் அனைத்தும் பொய் என்று நிரூபிக்கும் ராசய்யா தான் ஒழுக்கமானவன் என்று தமிழ்செல்விக்குப் புரியவைக்கிறான். ராசய்யா மீதான சந்தேகம் தீர்ந்ததால் அவனை மனமார நேசிக்கிறாள் தமிழ்செல்வி. இருவருக்கும் திருமண ஏற்பாடு நடக்கிறது. ராசய்யாவின் எதிரி உந்த்ராய கவுண்டர் தமிழ்செல்வியிடம் தவறாக நடக்க முயல்கிறான். தமிழ்செல்வி அவனைக் கொன்றுவிடுகிறாள். கொலைப்பழியை ஏற்று சிறைக்குச் சென்று தமிழ்செல்வியின் மானம் காக்கிறான் ராசய்யா. ஆனால் அவனுக்கு மரண தண்டனை  விதிக்கப்படுகிறது. தனக்கு கிடைக்க வேண்டிய தண்டனையை ஏற்று ராசய்யா சிறையில் வாடுவதுபோல், தன் வீட்டையே சிறையாக எண்ணி அடைபட்டுக் கிடைப்பதாகக் கூறிமுடிக்கிறாள்.

அனைத்தையும் கேட்டுத் தெரிந்துகொள்ளும் ரேவதி, மரண தண்டனையிலிருந்து ராசய்யாவை சட்டப்படிக் காப்பாற்றுவதாக தமிழ்செல்வியிடம் சத்தியம் செய்கிறார். அவர் கொடுத்த வாக்கின்படி ராசய்யாவைக் காப்பாற்றினாரா என்பது மீதிக்கதை

## நடிகர்கள்

* நெப்போலியன் - ராசய்யா 
* ரஞ்சிதா - தமிழ்செல்வி 
* ரேவதி - ரேவதி 
* கவுண்டமணி - வில்லங்கம் 
* செந்தில் 
* விஜயகுமார் - பெரியசாமி கவுண்டர் 
* மோகன் நடராஜன் - உந்தராயர் கவுண்டர் 
* ஸ்ரீவித்யா
* கே. கே. சௌந்தர் - தமிழ்செல்வியின் தந்தை 
* சூர்யகாந்த் 
* பாண்டு
* குமரிமுத்து
* கருப்பு சுப்பையா 
* வெள்ளை சுப்பையா 
* அல்வா வாசு - ஜம்புலிங்கம் 
* ஜோக்கர் துளசி 
* கோவை செந்தில் 
* பசி நாராயணன் 
* நளினிகாந்த் 
* சண்முகசுந்தரி
* கள்ளபார்ட் நடராஜன் 
* கவுதம் சுந்தர்ராஜன் 
* ராகசுதா
* கவிதாஸ்ரீ 
* ராணி 
* திவ்யஸ்ரீ

## இசை

படத்தின் இசையமைப்பாளர் தேவா. பாடலாசிரியர்கள் வைரமுத்து மற்றும் சுப்பிரமணி.

## மேற்கோள்கள்
 

## வெளி இணைப்புகள்
*தமிழச்சி திரைப்படம் 

பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:நெப்போலியன் நடித்த திரைப்படங்கள்
பகுப்பு:ரேவதி நடித்த தமிழ்த் திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
இராம ஜென்ம பூமி சமசரக் குழு

**இராம ஜென்ம பூமி சமசரக் குழு**, இந்திய உச்சநீதிமன்றம் 8 மார்ச் 2019 அன்று ராம ஜென்ம பூமி குறித்த  பிணக்குகளை  நீதிமன்றத்திற்கு வெளியே வைத்து சமரசம் செய்வதற்கு வசதியாக, மூன்று பேர் கொண்ட சமரசக் குழுவை 8 மார்ச் 2019 அன்று  நியமித்துள்ளது.  இச்சமரசக் குழுவின் தலைவராக முன்னாள் உச்சநீதிமன்ற நீதியரசர்  பக்கீர் முகமது இப்ராகிம் கலிபுல்லா இருப்பர். இக்குழுவின் உறுப்பினர்களாக வாழும் கலை அமைப்பின் நிறுவனர் ஸ்ரீ ஸ்ரீ ரவிசங்கர் மற்றும் சென்னை உயர்நீதிமன்ற மூத்த வழக்கறிஞர் சிறீராம் பஞ்சு ஆகியோர் இருப்பர்.

இச்சமரசக் குழு தனது சமரச நடவடிக்கைகளை பைசாபாத் மாவட்டத் தலைமையிடமான பைசாபாத் நகரத்தின் ஒரு இடத்தில் மேற்கொள்ள வேண்டும். சமரசம் தொடர்பான விடயங்களை எவ்வித ஊடகங்களும் வெளியிட நீதிமன்றம் தடைவித்துள்ளது. ராம ஜென்ம பூமி குறித்தான   சமரசப் பேச்சு வார்த்தைகள் அறைக்குள் வைத்து பேசித் தீர்க்க வேண்டும். சமரசக் குழு  எட்டு வாரங்களுக்குள் தங்கள் பரிந்துரைகளை அறிக்கையாக உச்சநீதிமன்றத்திற்கு சமப்ப்பிக்க வேண்டும்.

## இராம ஜென்ம பூமி - பாபர் மசூதி குறித்த தீர்ப்புகள்
### அலகாபாத் உயர்நீதிமன்ற தீர்ப்பு
ராம ஜென்ம பூமி – பாபர் மசூதி  இடம் தொடர்பான பிணக்குகள்  குறித்து 30 செப்டம்பர்  2010 இல் அலகாபாத் உயர் நீதிமன்றம்  தீர்ப்பு வழங்கியது. சர்ச்சைக்குரிய  2.77 ஏக்கர் நிலத்தை மூன்று பகுதிகளாக பிரித்து, தற்போது குழந்தை பால ராமர் சிலை நிறுவப்பட்ட இடம் ஒரு பகுதியாகவும், சன்னி வக்ஃப்போர்டு அமைப்புக்கு மூன்றில் ஒரு பகுதி நிலத்தையும், **நிர்மோகி அக்காரா** அமைப்புக்கு மீதி உள்ள நிலத்தையும் வழங்கி அலகாபாத் உயர் நீதிமன்றம் தீர்ப்பளித்தது.

### உச்ச நீதிமன்ற தீர்ப்பு
27 ஜனவரி  2013-இல் இந்திய உச்ச நீதிமன்றம், சர்ச்சைக்குரிய பகுதிகளை ஏற்கனவே உள்ளது உள்ளபடி (status quo) மாநில அரசு நிர்வாகிக்க வேண்டும் என தீர்ப்பளித்தது. சர்ச்சைக்குரிய ராம ஜென்ம பூமி  மற்றும் பாபர் மசூதி குறித்த அலகாபாத் உயர் நீதிமன்ற தீர்ப்பை எதிர்த்து பல வழக்குகள் நிலுவை உள்ளதால், உச்ச நீதிமன்றம் தனது இறுதித் தீர்ப்பைத் தள்ளி வைத்துள்ளது.. இந்நிலையில் 8 மார்ச் 2019 அன்று ராம ஜென்ம பூமி பிணக்குகள் குறித்து சமரசம் செய்து வைக்கும் முயற்சியில், உச்சநீதிமன்றம் முன்னாள் நீதியரசர் பக்கீர் முகமது இப்ராகிம் கலிபுல்லா தலைமையில் ஸ்ரீ ஸ்ரீ ரவிசங்கர் மற்றும் சிறீராம் பஞ்சு ஆகிய உறுப்பினர்கள் கொண்ட சமரசக் குழுவை நியமித்துள்ளது.

## இதனையும் காண்க
* ராம ஜென்ம பூமி
* பாபர் மசூதி
## மேற்கோள்கள்

## வெளி இணைப்புகள்
* Babri Masjid dispute: Muslim leaders welcome the SC mediation order but with conditions

நீதிமன்ற சமரசக் குழுக்கள்
தெற்கு மலை நாகணவாய்

**தெற்கு மலை நாகணவாய்** (*கிராகுலா இண்டிகா*) என்பது நாகணவாய் குடும்பத்தைச் சேர்ந்த ஒரு சிற்றினம் ஆகும். இது தென்னிந்தியாவிலும் இலங்கையின் வனப்பகுதிகளிலும் காணப்படுகிறது. இந்த சிற்றினம் காடுகளில் மந்தையாக சுற்றி நகரும் தன்மையுடையது. மேலும் ஒரு மந்தையின் உறுப்பினர்கள் பரந்த அளவிலான குரல்களுடன் தொடர்பு கொள்கிறார்கள்.

## சொற்பிறப்பியல்
பறவை என்பதற்காக பிரெஞ்சு வார்த்தையான மைனேட் இந்தச் சொல் தோன்றியிருக்கலாம். இந்தோ-போர்த்துகீசிய மைனாட்டோவிலிருந்து, தண்ணீருக்கு அருகில் வாழும் ஒரு பாடல் பறவையின் பெயரிலிருந்து பெறப்பட்டிருக்கலாம். மேலும் இது துணிகளைத் துவைக்கும் வேலையைக் குறிக்கும் ஒரு மனிதனைக் குறிப்பதாகவும் உருவகப்படுத்தப்படுகிறது.

## உடலமைப்பு
இதன் உடல் நீளம் 23 முதல் 24 செ.மீ. வரை இருக்கும். தலைப்பகுதி மங்கிய கருப்பு நிறத்திலும், உடலும் இறக்கைகளும் பச்சையும் ஊதாவும் கலந்த கருப்பு நிறத்திலும் முதன்மை இறக்கைகளில் வெண்ணிறத் திட்டுக்களுடன் காணப்படும். செம்மஞ்சள் நிற அலகின் நுனி மஞ்சளாக இருக்கும். கால்களும் பாதங்களும் மஞ்சள் நிறத்துடன் காணப்படும்.

## கள அடையாளங்கள்

* இப்பறவையின் பரவலில் காணப்படாத இன்னொரு மலை நாகணவாயான *Gr. religiosa*-வை விட அளவில் சிறியதாகவும் இதன் அலகு அதனை விட மெல்லியதாகவும் இருக்கும். பிடரியின் தசைத் தொங்கல் தலையின் உச்சி வரை நீண்டிருக்கும். மேலும், கண்ணுக்குக் கீழே தசைத் தொங்கலின் இரு நாக்குகளும் ஓட்டுப் பகுதியில்லாமல் இருக்கும்  
* இதன் அளவையொத்த, இதன் பரவலில் காணப்படும் இன்னொரு மலை நாகணவாயான இலங்கை நாகணவாயிற்கு (*Gr. ptilogenys*) இப்பறவையைப் போல கன்னங்களிலும் தலையுச்சியிலும் தசைத் தொங்கல் இருக்காது; மேலும், இலங்கை நாகணவாயிற்கு அலகின் அடிப்பகுதி கருப்பாக இருக்கும்

## வாழிடங்களும் நடத்தையும்
தெற்கு மலை நாகணவாய் தென்மேற்கு இந்தியாவிலும் இலங்கையிலும் காணப்படுகிறது. இது வெப்பமண்டல, மிதவெப்பமண்டல உலர் அகலமான காடுகள், மலைகள், சதுப்புநில காடுகள், தோட்டப் பகுதிகளில் வாழ்கிறது.  இது வழக்கமாக காடுகளின் விளிம்பில் உள்ள மரங்களின் உச்சியில், சிறிய சத்தமில்லாத குழுக்களாக நகரும். விதானத்தில் உயரமாக காணப்படுகிறது. இது கிளைகளின் பக்கவாட்டில் குதிக்கும். பெரும்பாலான நாகணவாய் குஞ்சுகளைப் போலவே, மலை மைனாவும் பழங்கள், தேன் மற்றும் பூச்சிகளை உண்பதால் அனைத்துண்ணியாக உள்ளது.

இதன் குரல் மெல்லிசையானது. இது பல்வேறு கூக்குரல்களையும் அழைப்புகளையும் வெளியிடக்கூடியது. மலை நாகணவாய் சிறந்த பேசும் பறவைகளில் ஒன்றாக கருதப்படுகிறது. பெரும்பாலும் மனித ஒலிகளையும் குரலையும் ஏற்படுத்தக்கூடிய. கிளிகளை விட சிறந்தது. இந்த சிறப்புக்காக இது கொல்லைப்படுத்தப்பட்ட நிலையில் வளர்க்கப்படுகிறது. தெற்கு மலை நாகணவாய், பொதுவான மலை நாகணவாயினை விட குறைவான குரல் திறன் கொண்டதாகக் கூறப்படுகிறது. இது மிகவும் ஒத்த இனமாகும். இதன் வரம்பு ஒன்றுடன் ஒன்று இல்லை.

## காப்புநிலை
மலை நாகணவாயின் எண்ணிக்கை குறைந்து வந்தபோதிலும் இதனை பன்னாட்டு இயற்கைப் பாதுகாப்புச் சங்கம் செம்பட்டியலில் "தீவாய்ப்புக் கவலை குறைந்த இனமாகப்" பட்டியலிட்டுள்ளது.

## மேற்கோள்கள்

*Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. The eBird/Clements checklist of birds of the world: Version 6.8. http://www.birds.cornell.edu/clementschecklist/download/

பகுப்பு:மைனா
பகுப்பு:தமிழ்நாட்டில் காணப்படும் பறவைகள்
பகுப்பு:தென்னிந்தியப் பறவைகள்
பகுப்பு:கிராகுலா